|  |
| --- |
| Формуляр за частична предварителна оценка на въздействието\*(Приложете към формуляра допълнителна информация/документи) |
| **Институция:** Министерство на външните работи | **Нормативен акт:** Проект на Постановление на Министерския съвет за изменение на Наредбата за командировъчните средства при задграничен мандат |
| **За включване в оперативната програма на Министерския съвет за периода: декември** 2016 г. | **Дата: .12.2016 г.** |
| Контакт за въпроси: Пенчо Пенчев, гл. юрисконсулт в отдел „Правно-нормативен” на дирекция „Правна”, МВнР;Pencho.PENCHEV@mfa.bg | Телефон: 02-948-2362 |
| **1. Дефиниране на проблема:***1.1. Кратко опишете проблема и причините за неговото възникване. Посочете аргументите, които обосновават нормативната промяна.*Наредбата за командировъчните средства при задграничен мандат урежда размера и начина на определяне на командировъчните средства за времето на задграничния мандат на служителите в задграничните представителства на Република България, дългосрочно командировани при условията и по реда, определени със Закона за дипломатическата служба.Преходните и заключителни разпоредби на Наредбата за командировъчните средства при задграничен мандат предвиждат постепенно увеличаване на размера на командировъчните пари на служителите, дългосрочно командировани в задграничните представителства на Република България. Те се определят като процент от базисния размер на дневните командировъчни средства, посочени в Приложение № 1 към чл. 6, ал. 1 от Наредбата.Параграф 8 от Преходните и заключителни разпоредби на Наредбата предвижда достигане на пълния размер на командировъчните пари, посочени в Наредбата, от 1 януари 2017 г.Ограничената бюджетна рамка на дейността на МВнР за 2017 г. налага предвиденото в § 8 от Преходните и заключителни разпоредби на Наредбата увеличение на командировъчните пари да бъде отложено за 1 януари 2018 г.Като допълнителна мярка за ограничаване на разходите за командировъчни средства, с Постановление № 98 на Министерския съвет от 2010 г. бе създаден § 8а в Преходните и заключителни разпоредби на Наредбата, съгласно който до 31 декември 2010 г. командировъчни пари по чл. 6 за почивните и празнични дни през време на ползване на отпуск, с изключение на случаите по чл. 10, не се изплащат. Тази мярка бе продължавана и през 2011, 2012, 2013, 2014, 2015 г. и 2016 г.Силно ограниченият бюджет на Министерството на външните работи за 2017 г. налага посочените намаления на размера на командировъчните пари да бъдат продължени до края на 2017 г. По този начин размерът на командировъчните средства при дългосрочни командировки в чужбина ще бъде запазен на нивото им от 2009 г., като допълнително ще бъде запазено действието и на ограничението за заплащане на командировъчни средства за почивните и празнични дни през време на ползване на отпуск, предвидено в Наредбата през 2010 г.*1.2. Опишете какви са проблемите в прилагането на съществуващото законодателство или възникналите обстоятелства, които налагат приемането на ново законодателство. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*Прилагането на Наредбата за командировъчните средства при задграничен мандат в нейната актуална редакция ще бъде в противоречие с ограничената бюджетна рамка на Министерството на външните работи за 2017 година.*1.3. Посочете дали са извършени последващи оценки на нормативния акт, или анализи за изпълнението на политиката и какви са резултатите от тях?*Последваща оценка на въздействието не е извършвана. |
| **2. Цели:** Целта на нормативната промяна е привеждането на Наредбата за командировъчните средства при задграничен мандат с ограничената бюджетна рамка на Министерството на външните работи за 2017 година*Посочете целите, които си поставя нормативната промяна, по конкретен и измерим начин и график, ако е приложимо, за тяхното постигане. Съответстват ли целите на действащата стратегическа рамка?* |
| **3. Идентифициране на заинтересованите страни:****Преки заинтересовани страни:**Министерство на външните работи, изпращащите администрации по смисъла на параграф 1, точка 2 от допълнителната разпоредба на Наредбата за командировъчните средства при задграничен мандат, служителите в задграничните представителства на Република България, дългосрочно командировани при условията и по реда, определени със Закона за дипломатическата служба, от всички администрации.**Косвени заинтересовани страни:** няма.*Посочете всички потенциални засегнати и заинтересовани страни, върху които предложението ще окаже пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи, др.).* |
| **4. Варианти на действие:**Проект на Постановление на Министерския съвет за изменение на Наредбата за командировъчните средства при задграничен мандат не съдържа разпоредби, свързани с въвеждане на регулаторни режими. Вариантите са следните:**Вариант 0.** Без действиеПри този вариант няма да бъде възможно осигуряването на необходимите средства за прилагането на Наредбата за командировъчните средства при задграничен мандат в актуалната й редакция през 2017 г. поради ограничената бюджетна рамка за годината.**Вариант 1.**„Приемане на Постановление на Министерския съвет за изменение на Наредбата за командировъчните средства при задграничен мандат”:Нормативната уредба ще бъде приведена в съответствие с възможностите, създадени с бюджетната рамка за 2017 г.*Идентифицирайте основните регулаторни и нерегулаторни възможни варианти на действие от страна на държавата, включително варианта „без действие“*. |
| **5. Негативни въздействия:***Опишете качествено (при възможност - и количествено) всички значителни потенциални икономически, социални, екологични и други негативни въздействия за всеки един от вариантите, в т.ч. разходи (негативни въздействия) за идентифицираните заинтересовани страни в резултат на предприемане на действията. Пояснете кои разходи (негативни въздействия) се очаква да бъдат второстепенни и кои да са значителни.***Вариант 0. Без действие****Икономически негативни въздействия:** Неприемането на нормативния акт ще доведе до противоречие с бюджетната рамка за 2017 г.**Социални негативни въздействия:** не може да има.**Екологични негативни въздействия:** не може да има.**Вариант 1 „Приемане на Постановление на Министерския съвет за изменение на Наредбата за командировъчните средства при задграничен мандат “.****Икономически негативни въздействия**: Приемането на Постановлението няма да доведе до икономически негативни въздействия.**Социални негативни въздействия:** Приемането на Постановлението не може да има негативно социално въздействие.**Екологични негативни въздействия:** Приемането на Постановлението не може да има екологични негативни въздействия. |
| **6. Положителни въздействия:***Опишете качествено (при възможност - и количествено) всички значителни потенциални икономически, социални, екологични и други ползи за идентифицираните заинтересовани страни за всеки един от вариантите в резултат на предприемане на действията. Посочете как очакваните ползи кореспондират с формулираните цели.***Вариант 0. Без действие**При този вариант не са идентифицирани положителни въздействия.**Вариант 1. "Приемане на Постановление на Министерския съвет за изменение на Наредбата за командировъчните средства при задграничен мандат "**Ще се постигне съответствие между нормативните актове – Закон за държавния бюджет на Република България за 2017 и Наредба за командировъчните средства при задграничен мандат.**Икономически положителни въздействия:** не може да има.**Социални положителни въздействия:** не може да има.**Екологични положителни въздействия:** проектът няма отношение към екологията. |
| **7. Потенциални рискове:**Не са идентифицирани конкретни рискове при реализирането на вариант 1.*Посочете възможните рискове от приемането на нормативната промяна, включително възникване на съдебни спорове.* |
| **8.1. Административната тежест за физическите и юридическите лица:**□ Ще се повиши□ Ще се намали**🗹 Няма ефект****8.2. Създават ли се нови регулаторни режими? Засягат ли се съществуващи режими и услуги?**Проектът на Постановление на Министерския съвет за изменение на Наредбата за командировъчните средства при задграничен мандат не съдържа разпоредби, свързани с въвеждане на регулаторни режими.  |
| **9. Създават ли се нови регистри?**Не.*Когато отговорът е „да“, посочете колко и кои са те ............................................................* |
| **10. Как въздейства актът върху микро-, малките и средните предприятия (МСП)?**□ Актът засяга пряко МСП□ Актът не засяга МСП**🗹 Няма ефект** |
| **11. Проектът на нормативен акт изисква ли цялостна оценка на въздействието?**□ Да**🗹 Не** |
| **12. Обществени консултации:** ....................................................................................................*Обобщете най-важните въпроси за консултации в случай на извършване на цялостна оценка на въздействието или за обществените консултации по чл. 26 от Закона за нормативните актове. Посочете индикативен график за тяхното провеждане и видовете консултационни процедури.*Проектът Постановление на Министерския съвет за изменение на Наредбата за командировъчните средства при задграничен мандат ще бъде публикуван за обществена консултация на Портала за обществени консултации (http://www.strategy.bg/PublicConsultations) и на интернет страницата на МВнР, съгласно чл. 26 от ЗНА.Проектът на Постановление ще се съгласува в съответствие с чл. 32, ал. 1 от Устройствения правилник на Министерския съвет и на неговата администрация. |
| **13. Приемането на нормативния акт произтича ли от правото на Европейския съюз?**□ Да**🗹 Не***Моля посочете изискванията на правото на Европейския съюз, включително информацията по т. 8.1 и 8.2, дали е извършена оценка на въздействието на ниво Европейски съюз, и я приложете (или посочете връзка към източник).* |
| **14. Име, длъжност, дата и подпис на директора на дирекцията, отговорна за изработването на нормативния акт:** **Име и длъжност: Светлана Стоянова, директор на дирекция „Правна”****Дата: .12.2016 г.****Подпис:** |